கேள்வி: கலாபவன் நவாஸ் - ஆரம்பகால வாழ்க்கை பற்றி விளக்கவும்.
பதில்: நவாஸ், திருச்சூர் வடக்காஞ்சேரியிலுள்ள ஒரு கிராமத்தில், 27 ஏப்ரல் 1974 அன்று பிறந்தார். இவரின் தந்தை அபூபக்கர் ஒரு நாடக மற்றும் திரைப்பட நடிகர் ஆவார். மேலும் பல மலையாள படங்களிலும் தோன்றியுள்ளார். இவரின் தாயார் இல்லத்தரசி. நவாஸ் இரண்டு உடன்பிறப்புகளுடன் வளர்ந்தார். இவருக்கு ஒரு மூத்த சகோதரர் நியாஸ் மற்றும் ஒரு தம்பி நிஸாம் என்ற இருவர் உண்டு. நவாஸின் குழந்தை பருவத்தில் குடும்பம் வறுமையிலேயே வாழ்ந்தது. ஒரு கலைஞராக தனது வாழ்க்கையைத் தொடங்கிய பிறகு, எர்ணாகுளத்தில் உள்ள தனது தாயின் மூதாதையர் வீட்டிற்குச் சென்று அங்கு இருபது ஆண்டுகள் வாழ்ந்தார். இவரது சகோதரர் நியாஸ் பெக்கர் திரைப்படம் மற்றும் தொலைக்காட்சியில் நகைச்சுவை நடிகராக மாறினார். இவரது மற்றொரு சகோதரர் நிசாம் (நிஸாமுதீன்) ஒரு பத்திரிகையாளர் ஆனார்.
கேள்வி: கலாபவன் நவாஸ் - தொழில் வாழ்க்கை பற்றி நீங்கள் என்ன அறிந்துள்ளீர்கள்?
பதில்: பரதன் (திரைப்பட இயக்குநர்) இயக்கிய ''வெங்கலம்'' படப்பிடிப்பு நடைபெறும் இடத்திற்கு நவாஸும் இவரது சகோதரர் நியாஸ் பேக்கரும் சென்று கலைஞர்களின் முகாமில் நாடகங்களை நிகழ்த்துவார்கள். ஜெயராம் மற்றும் ஜைனுதீன் போன்ற அக்காலத்தின் பலகுரல் கலைஞர்களால் ஈர்க்கப்பட்ட சகோதரர்கள், பலகுரல் பேசுவதில் மிகுந்த ஆர்வத்தை வளர்த்துக் கொண்டு மேடையில் நிகழ்ச்சிகளை நிகழ்த்தத் தொடங்கினர். பின்னர் கலாபாவனில் சேர்ந்த நவாஸ், அங்கு தொழில்முறை நிகழ்ச்சிகளை செய்யத் தொடங்கினார். இறுதியில், சுயாதீனமாக, தனது சகோதரர் நியாஸுடன் இணைந்து கொச்சின் ஆர்ட்ஸ் நிறுவனத்தை நிறுவினார். அதன் கீழ் இவர்கள் தொடர்ந்து பலகுரல் நிகழ்ச்சிகளை நிகழ்த்தினர். 1993இல் வெளியான வாத்சல்யம் (1993 திரைப்படம்) திரைப்படத்தில் தனது தந்தை நடித்த பாத்திரத்தை மேடையில் இவர் நிகழ்த்தினார்.
கேள்வி: கலாபவன் நவாஸ் - சொந்த வாழ்க்கை பற்றி நீங்கள் என்ன அறிந்துள்ளீர்கள்?
பதில்: ஒரு சில திரைப்படங்கள் மற்றும் தொலைக்காட்சி தொடர்களில் நடித்த ரெஹ்னா என்பவரை நவாஸ் மணந்தார். இருவரும் ''நீலாகாசம் நிரயே'' (2002) படத்தில் நடித்தபோது திருமணம் ஏற்பாடு செய்யப்பட்டது. இந்த தம்பதியினருக்கு நஹரின், ரிஹான் மற்றும் ரித்வான் என்ற மூன்று குழந்தைகள் பிறந்தனர்.&nbsp; ஆகஸ்ட் 1,2025 அன்று, ஒரு திரைப்படத்தின் படப்பிடிப்புக்குப் பிறகு தனது அறைக்குத் திரும்பிய பின்னர், சோட்டானிக்கரையில் உள்ள ஒரு விடுதியில் நவாஸ் மயக்கமடைந்த நிலையில் காணப்பட்டார். அவர் மாரடைப்பால் இறந்ததாக அருகிலுள்ள மருத்துவமனையில் உறுதி செய்யப்பட்டது. அப்போது இவருக்கு வயது 51.